รัฐบาลไทย-ข่าวทำเนียบรัฐบาล-โฆษกรัฐบาลแจง เงินเฟ้อของไทยเดือน ต.ค. 66 ลดลงร้อยละ 0.31 ลดลงครั้งแรกในรอบ 25 เดือน เป็นผลจากรัฐบาลมุ่งลดค่าครองชีพ บรรเทาความเดือดร้อนให้ประชาชน ย้ำรัฐบาลเร่งเดินหน้าฟื้นเศรษฐกิจ
วันอังคารที่ 7 พฤศจิกายน 2566
07/11/2566
โฆษกรัฐบาลแจง เงินเฟ้อของไทยเดือน ต.ค. 66 ลดลงร้อยละ 0.31 ลดลงครั้งแรกในรอบ 25 เดือน เป็นผลจากรัฐบาลมุ่งลดค่าครองชีพ บรรเทาความเดือดร้อนให้ประชาชน ย้ํารัฐบาลเร่งเดินหน้าฟื้นเศรษฐกิจ
โฆษกรัฐบาลแจง เงินเฟ้อของไทยเดือน ต.ค. 66 ลดลงร้อยละ 0.31 ลดลงครั้งแรกในรอบ 25 เดือน เป็นผลจากรัฐบาลมุ่งลดค่าครองชีพ บรรเทาความเดือดร้อนให้ประชาชน ย้ํา รัฐบาลเร่งเดินหน้าฟื้นเศรษฐกิจไทยอย่างเต็มสูบ
วันนี้ (7 พ.ย. 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยว่า ตามที่กระทรวงพาณิชย์ โดยสํานักงานนโยบายและยุทธศาสตร์การค้า ได้เปิดเผยดัชนีราคาผู้บริโภคทั่วไป หรือเงินเฟ้อของไทยเดือนตุลาคม 2566 เท่ากับ 107.72 เมื่อเทียบกับเดือนตุลาคม 2565 ที่ 108.06 ส่งผลให้อัตราเงินเฟ้อทั่วไปลดลงร้อยละ 0.31 ซึ่งเป็นการลดลงครั้งแรกในรอบ 25 เดือน ส่วนดัชนีความเชื่อมั่นผู้บริโภคโดยรวมเดือนตุลาคม 2566 ปรับสูงขึ้นอยู่ที่ระดับ 55.8 จากระดับ 55.7 ในเดือนก่อนหน้า ซึ่งเป็นการปรับสูงขึ้นติดต่อกันเป็นเดือนที่ 3 และอยู่ในช่วงความเชื่อมั่นติดต่อกันเป็นเดือนที่ 11 นับตั้งแต่เดือนธันวาคม 2565 โดยดัชนีความเชื่อมั่นผู้บริโภคในปัจจุบันปรับสูงขึ้น ขณะที่ดัชนีความเชื่อมั่นผู้บริโภคในอนาคต (3 เดือนข้างหน้า) ปรับลดลง แต่ยังอยู่ในช่วงความเชื่อมั่น
โฆษกประจําสํานักนายกรัฐมนตรีกล่าวว่า อัตราเงินเฟ้อที่ลดลง เป็นผลจากการดําเนินนโยบายของรัฐบาลผ่านมาตรการต่าง ๆ ที่มุ่งลดค่าครองชีพบรรเทาความเดือดร้อนของประชาชน ซึ่งในส่วนของค่าครองชีพในชีวิตประจําวัน สินค้าหลายรายการมีการปรับลง อันเนื่องมาจากการปรับลดค่าไฟฟ้าและราคาน้ํามันของภาครัฐ ในเดือนตุลาคมที่ผ่านมา เพื่อบรรเทาความเดือดร้อนเฉพาะหน้า ก่อนที่รัฐบาลจะขับเคลื่อนเศรษฐกิจอีกครั้ง แต่การที่ดัชนีราคาผู้บริโภคทั่วไปลดลง ยังสะท้อนภาวะเศรษฐกิจโดยรวมที่อ่อนแอ ผู้บริโภคยังขาดกําลังซื้อและสภาพคล่องที่เพียงพอ อุปสงค์อยู่ในระดับต่ํา ไม่สามารถจูงใจให้เกิดการผลิตและการจ้างงานเพิ่ม ภาวะที่เงินเฟ้อต่ําติดลบและเศรษฐกิจโตต่ํา อัตราการใช้กําลังการผลิต จะนําไปสู่ “ภาวะเงินฝืดและการว่างงาน” ที่ยาวนาน หากไม่เร่งใช้นโยบายการเงินและการคลังแบบผ่อนคลายเพื่อกระตุ้นเศรษฐกิจ
“เงินเฟ้อต่ํานี้ เป็นผลพวงของโจทย์ที่ส่งต่อมาจากก่อนหน้ารัฐบาลนี้จะเข้ามาบริหารประเทศ ถือเป็นสัญญาณทางเศรษฐกิจที่ชัดเจนว่า เพราะเหตุใดรัฐบาลนี้จึงต้องการอัดฉีดเงินใหม่ก้อนใหญ่เข้าไปฟื้นสัญญาณชีพของเศรษฐกิจไทย ให้กลับมาเดินเครื่องได้อีกครั้ง เพื่อความพร้อมที่จะรับลูกจากมาตรการฟื้นฟูเศรษฐกิจด้านต่าง ๆ ที่รัฐบาลนี้กําลังริเริ่มและเร่งเดินหน้าอย่างเต็มสูบอยู่ในขณะนี้” นายสัตวแพทย์ชัย กล่าว
โฆษกประจําสํานักนายกรัฐมนตรีกล่าวอีกว่า สําหรับดัชนีความเชื่อมั่นผู้บริโภคโดยรวมที่ปรับสูงขึ้นในเดือนตุลาคมนี้ มาจากเศรษฐกิจไทยที่ฟื้นตัวต่อเนื่อง ทั้งจากภาคการท่องเที่ยว และการส่งออกของไทยที่ขยายตัวติดต่อกัน 2 เดือน โดยเฉพาะราคาสินค้าเกษตรสําคัญ ทั้งข้าวเปลือก มันสําปะหลัง และยางพารา ราคาปรับสูงขึ้น ส่งผลให้รายได้เกษตรกร และค่าจ้างเฉลี่ยอยู่ในระดับดี ส่งให้อุปสงค์ในประเทศปรับตัวดีขึ้น จากการขับเคลื่อนนโยบาย Quick Win ของรัฐบาลอย่างเป็นรูปธรรม ส่วนแนวโน้มอัตราเงินเฟ้อทั่วไปเดือนพฤศจิกายน 2566 คาดว่าจะปรับลดลงเล็กน้อยเมื่อเทียบกับเดือนพฤศจิกายน 2565 ตามราคาสินค้าในกลุ่มอาหาร (เนื้อสัตว์ เครื่องประกอบอาหาร) และกลุ่มพลังงาน (ไฟฟ้า น้ํามันเชื้อเพลิง) รวมถึงสินค้าอุปโภคที่จําเป็นต่อการครองชีพหลายรายการ และต้นทุนการผลิตที่ปรับลดลง จากมาตรการช่วยเหลือของภาครัฐ มีส่วนทําให้อัตราเงินเฟ้อมีแนวโน้มลดลง